Americký republikánsky kandidát v rámci predvolebnej kampane otvoril tému zahraničnej politiky voči Izraelu.
WASHINGTON. Informovali o tom v pondelok zdroje z jeho volebného tímu.
Podľa novín New York Times by sa Romney mal okrem izraelského premiéra Benjamina Netanjahua a prezidenta Šimona Peresa stretnúť aj s palestínskym premiérom Salámom Fajjádom i zástupcami izraelskej opozície.
Romney nedávno v rámci predvolebnej kampane otvoril tému zahraničnej politiky voči Izraelu. Obamu obvinil, že "vzďaľuje" USA od Izraela, a prisľúbil, že jeho prvá štátna návšteva regiónu by viedla do Jeruzalema. Obamu tiež kritizoval za to, že región ako prezident nenavštívil.
Cesta bude pre Romneyho šancou posilniť si postavenie v oblasti zahraničnej politiky, v ktorej bývalý guvernér štátu Massachusetts nemá skúsenosti. Romney chce tiež získať na svoju stranu židovských voličov, ktorí tradične podporujú demokratov, i ďalších zástancov Izraela.
Prieskumy momentálne naznačujú, že súboj o post prezidenta USA bude tento rok náročný. Štyri mesiace pred novembrovými voľbami priemer celonárodných prieskumov dáva Obamovi len tesný náskok 3,7 percenta pred Romneym, vyplýva z údajov stránky realclearpolitics.com.
Zdroj: DPA, Reuters